**Από:** Olga Kiriakidou [okiriak@yahoo.gr]

**Αποστολή:** Δευτέρα, 19 Ιανουαρίου 2015 6:46 μμ

**Προς:** ΔΙΚΗΓΟΡΙΚΟΣ ΣΥΛΛΟΓΟΣ

**Θέμα:** μνημονιο

***ΜΝΗΜΟΝΙΟ***

***ΓΙΑ ΤΟΥΣ ΔΙΚΑΣΤΙΚΟΥΣ ΑΝΤΙΠΡΟΣΩΠΟΥΣ***

**Βουλευτικών Εκλογών της 25ης  Ιανουαρίου  2015**

**Παρασκευή   23-1-2015** :Παρουσιαζόμαστε   στον Έφορο Δικαστικών αντιπροσώπων (Πρωτοδικείο),στον Εισαγγελέα και στον Γενικό Γραμματέα της Περιφέρειας  (πρώην Νομαρχία)και δηλώνουμε **(αυτοπροσώπως)** ότι αναλαμβάνουμε καθήκοντα

 **Παρασκευή ή Σάββατο 23 ή 24 /1/2015** :Παραλαβή εκλογικού σάκου και υλικού από τον δήμο που ανήκει το εκλογικό τμήμα( Τηλεφωνούμε  την Πέμπτη στο Δήμο και  μαθαίνουμε πώς & πότε θα παραλάβουμε ).

  ***Παραλαμβάνοντας τον σάκο κάνουμε:***

***α.- Έλεγχο  εκλογικών εγγράφων***

**ΣΤΟΝ  ΣΑΚΟ  ,υπάρχει:**

 Ι.- **Ο εκλογικός κατάλογος**.

ΙΙ.- **Το Βιβλίο Πρωτοκόλλου Ψηφοφορίας**

  ΙΙΙ.- **Το  Βιβλίο Πράξεων της Εφορευτικής** και τα σχετικά αντίγραφα του **Πρακτικού αρ. 2.**

ΙV.- **Το  Βιβλίο   Διαλογής Ψήφων**(υπέρ συνδυασμών και υπέρ υποψηφίων)

 **Τα έντυπα τηλεγραφήματα**για τους συνδυασμούς (Α΄τηλεγράφημα ),το οποίο παραδίδουμε στον υπάλληλο του Δήμου και τους υποψήφιους (Β΄τηλεγράφημα),το οποίο παραδίδουμε  στην Αντιπεριφέρεια.

V .- Την προκήρυξη  που περιλαμβάνει τους συνδυασμούς και τους υποψήφιους

VI .- Έντυπα δηλώσεων εκλογέων.

VII.- Έντυπα βεβαιώσεων εκλογέων ότι ψήφισαν. Και η γραφική ύλη.

**΄Ο,τι  λείπει το ζητάμε από τον Δήμο ή την Αντιπεριφέρεια.**

**β.- Έλεγχο  ψηφοδελτίων- φακέλων**

Πρέπει να ελεγχθεί αν μέσα στο σάκο βρίσκονται τα   ψηφοδέλτια     καθώς και τα λευκά.

  Επίσης ελέγχουμε **για φακέλους** και **σφραγίδα** . Αν δεν υπάρχει η Εφορευτική Επιτροπή (ΕΕ) χρησιμοποιεί την σφραγίδα μίας άλλης αρχής ,που ορίζει με απόφαση της

  **ΠΡΟΣΟΧΗ**:Το Σάββατο καλό είναι  να συμπληρώσουμε μια  Βεβαίωση ,ότι ψήφισε ο εκλογέας με όλα τα στοιχεία της  εκλογικής περιφέρειας (ΚΕΝΤΡΙΚΗΣ ΜΑΚΕΔΟΝΙΑΣ),περιφερειακή Ενότητα (ΗΜΑΘΙΑΣ) Δήμος, Εκλογικό Τμήμα, τόπος, ημερομηνία και ονοματεπώνυμο Δικαστικού Αντιπροσώπου) και να αναπαραχθεί σε **φωτοαντιγραφικό** αρκετές φορές, ώστε να απομένει μόνο προς συμπλήρωση το ονοματεπώνυμο του εκλογέα,γιατί πολλοί εκλογείς  θα   ζητήσουν βεβαίωση ότι ψήφισαν και δεν θα προλαβαίνουμε.

**ΣΥΜΠΛΗΡΩΝΟΥΜΕ ΤΑ ΒΙΒΛΙΑ-**

   1)Είναι σκόπιμο, να συμπληρωθεί   το Πρακτικό 2 του Βιβλίου εκ των προτέρων κάθε εκλογής  , με την **καταγραφή  ή την επικόλληση με σφραγίδα της ΕΕ ,** των ονομάτων όλων των συνδυασμών και κυρίως των υποψηφίων των συνδυασμών που μετέχουν στις εκλογές αυτές, με τη σειρά που αναφέρονται στην προκήρυξη στην οικεία θέση.

**2)**Είναι σκόπιμο να συμπληρωθούν και στα Βιβλία   τα ονόματα των συνδυασμών επίσης με τη σειρά που αναφέρονται στην προκήρυξη (αφήνοντας σχετικά ελεύθερα τετραγωνίδια μεταξύ των συνδυασμών ανάλογα με την εκτιμώμενη δύναμή τους).

**3)**Είναι επίσης σκόπιμο να συμπληρωθούν από το Σάββατο, τα ονόματα των υποψηφίων στο σχετικό πρωτόκολλο διαλογής (αφήνοντας σχετικά ελεύθερα τετραγωνίδια μεταξύ των συνδυασμών ανάλογα με την εκτιμώμενη δύναμή τους).

  **Κυριακή 25-1-2015:** Μία ώρα πριν από την ψηφοφορία δηλαδή στις 6.00πμ τα μέλη της  εφορευτικής επιτροπής είναι υποχρεωμένα να βρίσκονται στον τόπο της ψηφοφορίας ,ετοιμάζουμε αίθουσα για την παραλαβή  του καταστήματος ,κάλπης , επίπλων , κ.λ.π. Η εφορευτική επιτροπή τακτοποιεί την αίθουσα της ψηφοφορίας ( Τραπέζια,  καρέκλες ,   παραβάν κ.λ.π ). Συντάσσεται πρακτικό **( Νο 1 Πρακτικού**) που υπογράφεται από την εφορευτική επιτροπή και τους αντιπροσώπους συνδυασμών κλπ.

 Η εφορευτική επιτροπή αναθέτει καθήκοντα γραμματέα για την σύνταξη των πρακτικών της.

Υπάρχει έντυπο πρακτικό μέσα στο σάκο ενοποιημένο με το πρακτικό Νο 2
  Για την ψηφοφορία τηρείται από την εφορευτική επιτροπή  **πρωτόκολλο** ψηφοφορίας  στο οποίο γράφονται οι εκλογείς που  ψηφίζουν και ο αριθμός του εκλογικού καταλόγου όπου είναι γραμμένος κάθε εκλογέας.

 **Κλειδώνει τις κάλπες**

***Έναρξη ψηφοφορίας 7.00 πμ - λήξη 19.00μμ***

***Εφορευτική επιτροπή***: Την εκλογή διευθύνει η εφορευτική επιτροπή η οποία αποτελείται από τον Δικαστικό Αντιπρόσωπο ,ως   Πρόεδρο   και   από   4   λαϊκά   μέλη(τακτικά   ή αναπληρωματικά).Αν λείπουν τα τακτικά ή αναπληρωματικά  μέλη ,την εκλογή κάνει ο δικαστικός αντιπρόσωπος με τα  παρόντα μόνο μέλη   Ο Δικαστικός Αντιπρόσωπος ,εκτός από τα καθήκοντα του Προέδρου της ΕΕ έχει τα δικαιώματα και τις υποχρεώσεις του ανακριτικού υπαλλήλου και ενεργεί αυτεπάγγελτα ή μετά από μήνυση οποιουδήποτε πολίτη την ανάκριση για να εξακριβώσει όλες τις αξιόποινες πράξεις που έγινα μέσα ή γύρω από το εκλογικό κατάστημα  .Ενεργεί μόνος του  χωρίς να συμπράττει γραμματέας και λοιπά και διαβιβάζει τις μηνύσεις  και τα σχετικά στον αρμόδιο Εισαγγελέα Πλημμελειοδικών.       Ο Δικαστικός αντιπρόσωπος διεξάγει την εκλογή μόνος ,αν λείπουν μέλη της εφορευτικής επιτροπής (Τακτικά και αναπληρωματικά).

   Η Εφορευτική    επιτροπή    αποφασίζει    κατά πλειοψηφία.

 Δηλαδή ο Δικαστικός Αντιπρόσωπος έχει ίση ψήφο με τα μέλη της εφορευτικής επιτροπής. Σε περίπτωση ισοψηφίας επικρατεί η ψήφος του δικαστικού αντιπροσώπου.

**ΨΗΦΟΣ ΔΙΚΑΣΤΙΚΟΥ ΑΝΤΙΠΡΟΣΩΠΟΥ (ΕΦΟΡΟΥ-ΜΕΛΩΝ ΕΦΟΡΕΥΤΙΚΗΣ ΕΠΙΤΡΟΠΗΣ κλπ)**

**Οι δικαστικοί αντιπρόσωποι,** **ψηφίζουν στο τμήμα που ασκούν τα καθήκοντά του.** **Σε περίπτωση που δεν είναι μεν εγγεγραμμένοι στον εκλογικό κατάλογο του δήμου στον οποίο ασκούν τα καθήκοντά τους,  υπογράφουν υπεύθυνη δήλωση** στην οποία δηλώνουν το δήμο, στους εκλογικούς καταλόγους του οποίου είναι εγγεγραμμένοι, γίνεται σχετική μνεία στο βιβλίο πρακτικών **και αναγράφονται τα στοιχεία τους στο πρωτόκολλο ψηφοφορίας**

**Τα μέλη των εφορευτικών επιτροπών** ψηφίζουν στο τμήμα που ασκούν τα καθήκοντά τους.

**Οι γραμματείς** ψηφίζουν μόνο στο τμήμα που είναι εγγεγραμμένοι

 **Ετεροδημότες: Ισχύει θεσμός του ετεροδημότη εκλογέα** και συνεπώς όλοι οι εκλογείς δύνανται να ασκήσουν το εκλογικό τους δικαίωμα **μόνο στα τμήματα ετεροδημοτών. Δεν τους μετράμε στους εγγεγραμμένους.Δηλαδή όταν δίπλα σ΄ένα όνομα έχει – Ε- δεν ψηφίζει.**

**Διπλοεγγεγραμμένοι : Ψηφίζουν και υπογράφουν την δήλωση που υπάρχει μέσα στο σάκο.**

**Μη εγγεγραμμένοι στους εκλογικούς καταλόγους**
  -Για να μπορέσουν να ασκήσουν το εκλογικό τους δικαίωμα οι εκλογείς αυτοί, πρέπει να προσκομίσουν πιστοποιητικό εγγραφής από τον Δήμο ή την κοινότητα στα δημοτολόγια του οποίου είναι εγγεγραμμένοι και να ψηφίσουν σ΄οποιοδήποτε εκλογικό τμήμα του Δήμου αυτού και να υπογράψουν υπεύθυνη δήλωση, όπως οι διπλοεγγεγραμμένοι -Τα ονόματα αυτά προστίθενται στους εκλογικούς καταλόγους και  προστίθενται στους εγγεγραμμένους.
**Στρατιωτικοί:**Ψηφίζουν  με υπηρεσιακή ταυτότητα,μόνο αν φέρουν βεβαίωση ότι δεν είναι  εγγεγραμμένοι σε ειδικούς εκλογικούς  καταλόγους.

 **Αναγνώριση των ψηφοφόρων:**

 Η αναγνώριση των ψηφοφόρων γίνεται βάσει της αστυνομικής ταυτότητας  και αν δεν έχουν του διαβατηρίου τους (ακόμη και αυτά που έχουν λήξει)  ή την άδεια οδήγησης ή το βιβλιάριο υγείας ή τη σχετική προσωρινή βεβαίωση της αρμόδιας αρχής.
  Αν δίπλα στο όνομα του εκλογέα υπάρχει ένδειξη **«Δ»** υποδηλώνει ότι είναι διπλοεγγεγραμμένος. ΓΙΑ να ψηφίσει συμπληρώνει υπεύθυνη δήλωση ότι  έλαβε γνώση ότι είναι διπλοεγγεγραμμένος και δηλώνει ότι δεν έχει ψηφίσει ούτε προτίθεται να ψηφίσει σε άλλο Εκλογικό Τμήμα της χώρας.(οι δηλώσεις αυτές στον σάκο)
     Κατά την αναγνώριση των εκλογέων είναι ενδεχόμενο να διαπιστωθούν για ορισμένους εκλογείς ,ασυμφωνίες από λάθη ή άλλες αιτίες ,στα στοιχεία τους μεταξύ του εκλογικού καταλόγου  βιβλιαρίου  και  της αστυνομικής τους ταυτότητας. Ειδικότερα: α) Η εγγραφή στους λεξικογραφημένους και ενοποιημένους εκλογικούς καταλόγους να μη συμπίπτει απόλυτα με τα στοιχεία της αστυνομικής ή  της υπηρεσιακής τους ταυτότητας ,από ενδεχόμενα λάθη κατά την λεξικογράφηση , ενοποίηση ή εκτύπωση των πρωτοτύπων εκλογικών καταλόγων .
Αν τα λάθη είναι ουσιώδη και όχι απλώς τυπογραφικά  τότε αν είναι α)άνδρας προσκομίζει από τον Δήμο βεβαίωση ταυτοπροσωπίας αν β) είναι γυναίκα , πριν προσκομίσει από τον Δήμο βεβαίωση ταυτοπροσωπίας, ελέγχουμε μήπως καταχωρήθηκε με το πατρικό της ή του πρώην συζύγου της, οπότε αν δεν αποδεικνύεται από την ταυτότητα τότε  προσκομίζει ληξιαρχική πράξη γάμου ή διαζευκτήριο κλπ.

**Ενστάσεις κατά την διάρκεια της ψηφοφορίας**:
Κάθε εκλογέας ή υποψήφιος ή αντιπρόσωπος έχει δικαίωμα να υποβάλλει στην εφορευτική επιτροπή ενστάσεις για παραβάσεις του νόμου κατά την διάρκεια της ψηφοφορίας ,μέσα ή έξω από το εκλογικό κατάστημα. Οι ενστάσεις είναι **γραπτές** και  καταχωρούνται  υποχρεωτικά  στο  βιβλίο πρακτικών . **Η υποβολή οποιασδήποτε ένστασης δεν διακόπτει την ψηφοφορία**. Για τις ενστάσεις και για κάθε άλλο ζήτημα που παρουσιάζεται κατά την διάρκεια της εκλογής αποφασίζει η εφορευτική επιτροπή αιτιολογημένα , είτε αμέσως είτε  **όταν τελειώσει η
ψηφοφορία**  και τις αποφάσεις της τις καταχωρεί στα πρακτικά
Ειδικά για την ακυρότητα των ψηφοδελτίων κάθε μέλος της Ε.Ε. ,ο Δικαστικός Αντιπρόσωπος ,οι υποψήφιοι ή οι αντιπρόσωποι τους μπορούν να διατυπώσουν ένσταση . Για την ένσταση αυτής της παραγράφου αποφασίζει η Ε.Ε. αφού ακούσει τον Δικαστικό Αντιπρόσωπο.
   ΨΗΦΟΦΟΡΙΑ

**Α)Ψηφοφορία Δημοτικών Εκλογών**

    Ο Δικαστικός Αντιπρόσωπος παραδίδει στον εκλογέα **ένα μόνο λευκό φάκελο**, για τις Δημοτικές εκλογές, **τον οποίο πρώτα έχει σφραγίσει με τη σφραγίδα της Εφορευτικής Επιτροπής και μονογράψει**

΄Αποψη μου να σφραγίζονται και υπογράφονται οι φάκελοι κατά 10αδες για να μπορεί να γίνει έλεγχος με το πρωτόκολλο ψηφοφορίας , δηλ. κάθε φορά που τελειώνουν οι 10 φάκελοι ,κοιτάμε αν το πρωτόκολλο ψηφοφορίας είναι σε 10, 20, 30 κλπ (και όχι μαζικά από πριν).

Ι.- Ο εκλογέας αφού παραλάβει μια πλήρη σειρά ψηφοδελτίων   εισέρχεται στο διαχώρισμα (παραβάν) για να επιλέξει το ψηφοδέλτιο που επιθυμεί και να ψηφίσει τον υποψήφιο (ή τους υποψήφιους της επιλογής του)

ΙΙ.- Ο εκλογέας είναι υποχρεωμένος αφενός να παραλάβει όλη τη σειρά των ψηφοδελτίων και αφετέρου να εισέλθει στο διαχώρισμα (παραβάν) αλλιώς του απαγορεύεται να ψηφίσει.

ΙΙΙ.- Αν ο εκλογέας λόγω γήρατος, ασθένειας, αναπηρίας, αναλφαβητισμού κλπ. αδυνατεί να ασκήσει μόνος το εκλογικό του δικαίωμα, υποβοηθείται στην άσκηση του δικαιώματός του από τον Δικαστικό Αντιπρόσωπο ή Μέλος της Εφορευτικής Επιτροπής

**Οι εκλογείς με αναπηρία**ψηφίζουν **με απόλυτη προτεραιότητα**, ενώ καταβάλλεται κάθε προσπάθεια από το Δικαστικό Αντιπρόσωπο, ώστε να ψηφίσουν με τον ευκολότερο τρόπο.

**Απαγορεύεται να εισέλθει στο παραβάν οποιοδήποτε τρίτο πρόσωπο.**

  - ***Απαγορεύεται να δοθεί δεύτερος φάκελος σε εκλογέα αν δεν καταστραφεί ο πρώτος από το Δικαστικό Αντιπρόσωπο***

**- Απόδοση στον εκλογέα της ταυτότητάς μόνο αφού  ψηφίσει.**

**Αποπεράτωση της ψηφοφορίας**

Όταν λήξει η ψηφοφορία , κηρύσσεται η αποπεράτωση της και κλείνονται οι πόρτες του καταστήματος

**΄Ανοιγμα κάλπης –Καταμέτρηση φακέλων:**
**Ανοίγεται η κάλπη** –   και  αριθμούνται    οι φάκελοι πρώτα χωρίς να ανοιχθούν   Στην πράξη  κάνουμε δεσμίδες των πενήντα (50) -συνήθως- φακέλων που συγκρατούνται με λαστιχάκια (έχει στο σάκο) για να γίνεται εύκολα επανέλεγχος Εάν προκύψει διαφορά επαναλαμβάνεται η αρίθμηση ,εάν και πάλι προκύψει διαφορά αφαιρούνται οι τυχόν φάκελοι που δεν έχουν την σφραγίδα της ΕΕ άλλως στην τύχη αφαιρούνται τόσοι φάκελοι όσοι είναι οι πλεονάζοντες .Οι φάκελοι που έτσι αφαιρούνται ανοίγονται και σημειώνεται στο βιβλίο πρακτικών το περιεχόμενο των ψηφοδελτίων που είναι μέσα στον φάκελο τα οποία όμως δεν  υπολογίζονται στην διαλογή. Η ΕΕ σε κάθε περίπτωση διατυπώνει την γνώμη της στα πρακτικά για την αιτία της ύπαρξης πλεοναζόντων φακέλων εντός της κάλπης .Δεν προβλέπεται τι κάνουμε όταν οι φάκελοι είναι λιγότεροι.Το  σημειώνουμε στο βιβλίο πρακτικών . Ανοίγουμε φακέλους,    **ο Δικαστικός Αντιπρόσωπος παίρνει ένα-ένα τα ψηφοδέλτια στα χέρια του και ελέγχει την εγκυρότητά τους.**

-         Στη συνέχεια (για τα έγκυρα ψηφοδέλτια, Ι **) καταγράφει τον αύξοντα αριθμό του (ώστε το ψηφοδέλτιο να αποκτήσει ταυτότητα),**

-         **ΙΙ ) καταγράφει ολογράφως τον αριθμό των σταυρών του ή την ανυπαρξία τους (π.χ. κανένας, ένας, δύο κοκ),**

-         **ΙΙΙ) μονογράφει τόσο στη σημείωσή του αυτή, όσο και δίπλα από κάθε σταυρό προτίμηση**ς

-         **VI )διαβάζει μεγαλόφωνα τον αύξοντα αριθμό του, το συνδυασμό που αφορά και τους σταυροδοτημένους υποψήφιους .Ταυτόχρονα ο Γραμματέας και ένα Μέλος της Εφορευτικής Επιτροπής καταχωρούν τον αριθμό του ψηφοδελτίου στη μερίδα (έναν αριθμό σε κάθε τετραγωνάκι) του συγκεκριμένου συνδυασμού και του συγκεκριμένου υποψηφίου (ή υποψηφίων) στα Βιβλία  διαλογής ψήφων υπέρ των Συνδυασμών και υπέρ των Υποψηφίων αντίστοιχα.**

  **ΠΡΟΣΟΧΗ**: Τα άκυρα και τα λευκά ψηφοδέλτια **δεν αριθμούνται ,ούτε καταγράφονται στους πίνακες διαλογής. Μονογράφονται και αναγράφονται στην πράξη που συντάσσεται στο τέλος της διαλογής των ψήφων.**

**Τα λευκά  ψηφοδέλτια δεν προσμετρούνται στα  έγκυρα.**

- Κάθε άκυρο ψηφοδέλτιο συρράπτεται μαζί με το φάκελό του και τοποθετείται στη σωρό των άκυρων.

**Άκυρα** είναι τα ψηφοδέλτια :
α) Όταν βρεθούν σε φάκελο που είναι διαφορετικός από αυτούς που έστειλε η Περιφέρεια.
β) Όταν βρεθούν σε φάκελο περισσότερα από 1 ψηφοδέλτια του ιδίου ή άλλου συνδυασμού
γ) Όταν τα ψηφοδέλτια δεν είναι έντυπα
δ) Όταν δεν έχουν τις διαστάσεις που ορίζει η απόφαση του Υπουργού εσωτερικών
ε) Όταν δεν είναι τυπωμένα σε λευκό χαρτί
στ) Όταν τα ψηφοδέλτια   δεν είναι τυπωμένα με μαύρο χρώμα
ζ) Όταν έχουν διάφορες εγγραφές , διαγραφές  , στίγματα ξέσματα,λέξεις φράσεις ,υπογραμμίσεις σχισίματα που έγινα σκόπιμα ή οτιδήποτε άλλο διακριτικό γνώρισμα που να παραβιάζεται το απόρρητο της ψηφοφορίας
η) ο φάκελος είναι κενός ή δεν περιέχει ψηφοδέλτιο

**Τηλεγραφήματα :**

**Μετά το τέλος της διαλογής των ψηφοδελτίων και αναγραφής των αποτελεσμάτων στους πίνακες διαλογή**ς-**κατά συνδυασμό**  -συμπληρώνεται **το τηλεγράφημα**, παραδίδεται στον   υπεύθυνο υπάλληλο του Δήμου (αγγελιοφόρο), που περιμένει έξω από το Εκλογικό Τμήμα για να το αποστείλει στην Αντιπεριφέρεια

  Και συνεχίζουμε με τα  αποτελέσματα συμβούλων . Το τηλεγράφημα των  συμβούλων  παραδίδεται στην  Αντιπεριφέρεια

    Αφού συμπληρώσουμε και υπογράψουμε τα βιβλία και τα τηλεγραφήματα , τα κλείνουμε και ετοιμάζουμε τον σάκο , **ο οποίος περιέχει:**

**Τον εκλογικό  κατάλογο ,τις   τυχόν δηλώσεις εκλογέων  , διορισμοί ΕΕ, διορισμοί αντιπροσώπων κομματων,φάκελος διπλοεγγεγραμμένων ,πιστοποιητικά εγγραφής στους εκλογικούς καταλόγους και υπεύθυνες δηλώσεις  ,βεβαιώσεις στρατιωτικών  καθώς και τους φακέλους  και όλα  τα ψηφοδέλτια**

  **ΕΞΩ ΑΠΟ ΤΟΝ ΣΑΚΟ (κρατάμε στα χέρια μας κατά την παράδοση του σάκου )**

**1.- Στο  Πρωτοδικείο**,

α)το Πρωτόκολλο Ψηφοφορίας,
β) το Βιβλίο Πράξεων της Εφορευτικής Επιτροπής Πρακτικό **Νο 1 & Νο2**

γ) το Βιβλίο Διαλογής Ψήφων

δ) την  αναφορά  Στον Έφορο Δικαστικών Αντ/σώπων

**2.- Στο Δήμο** ένα αντίγραφο του Πρακτικού 2

**3.- Στο Αντιπεριφερειάρχη  και στον Περιφερειάρχη** από ένα αντίγραφο του Πρακτικού 2  Και

  - Επειδή η μη παράδοση των παραπάνω εγγράφων συνεπάγεται κυρώσεις (πειθαρχικές και ποινικές) για το Δικαστικό Αντιπρόσωπο **πρέπει για κάθε παράδοση να λαμβάνουμε απόδειξη**

**Παράδοση κάλπης και υλικών**
   Μετά το πέρας της διαλογής η ΕΕ παραδίδει στον Δήμο ή την Κοινότητα την κάλπη,την σφραγίδα κ.λ.π .

 ΠΡΟΣΟΧΗ:Η Προϊσταμένη του Πρωτοδικείου Βέροιας ,για την παραλαβή των σάκων,απαιτεί:

*«ΕΛΛΗΝΙΚΗ ΔΗΜΟΚΡΑΤΙΑ*

*ΠΡΩΤΟΔΙΚΕΙΟ ΒΕΡΟΙΑΣ*

***ΓΙΑ ΤΗΝ ΠΑΡΑΛΑΒΗ ΤΩΝ ΣΑΚΩΝ***

***το βράδυ της 25ης Ιανουαρίου 2015***

*ΑΠΑΙΤΕΙΤΑΙ οι δικαστικοί αντιπρόσωποι να έχουν συμπληρώσει:*

***Στο ΠΡΑΚΤΙΚΟ Νο2:***

*α) σύνολο γραμμένων*

*β) σύνολο ψηφισάντων*

*γ) αριθμός εγκύρων*

*δ) αριθμός λευκών*

*ε) αριθμός άκυρων*

*στ) σύνολο άκυρων και λευκών*

*ζ) ο αριθμός των έγκυρων ψηφοδελτίων του κάθε συνδυασμού*

***Στο βιβλίο διαλογής ψήφων υπέρ των συνδυασμών και των μεμονωμένων υποψηφίων:***

*Να είναι καταχωρημένοι ένας προς έναν οι αριθμοί όλων των ψηφοδελτίων που έλαβε ο κάθε συνδυασμός και στο τέλος το σύνολο αυτών.*

***Στο βιβλίο διαλογής ψήφων υπέρ των υποψηφίων των συνδυασμών:***

*Να είναι καταχωρημένοι ένας προς έναν οι αριθμοί όλων των ψηφοδελτίων που έλαβε ο κάθε υποψήφιος και στο τέλος το σύνολο αυτών.*

*Βέροια, 15-01-2015*

*Η ΠΡΟΪΣΤΑΜΕΝΗ ΤΟΥ*

*ΠΡΩΤΟΔΙΚΕΙΟΥ ΒΕΡΟΙΑΣ*

*ΚΩΝΣΤΑΝΤΙΑ ΣΥΡΟΠΟΥΛΟΥ*

*ΠΡΟΕΔΡΟΣ ΠΡΩΤΟΔΙΚΩΝ  »*

***Εύχομαι καλή επιτυχία***

**Βέροια 19 Ιανουαρίου  2015**

**Για τον Δικηγορικό Σύλλογο Βέροιας**

**΄Ολγα Κυριακίδου  (τηλ.6973.330903)**